# A madarai lovas

### A Wikipédiából, a szabad lexikonból.

| Világörökség | m·v·sz

A madarai lovas
A madarai lovas
Adatok
Ország | Bulgária
Típus | Kulturális helyszín
Felvétel éve: | 1979

A madarai lovas kora középkori sziklarelief a Madara-fennsíkon Sumentől keletre, Bulgária északkeleti részén, Madara falu mellett.

A Madara-fennsíkon már Kr. e. 3000 évvel újkőkorszaki település állt. A későbbiekben trákok, görögök, illetve rómaiak lakták. Az első bolgár birodalom idején a fennsíkon erődítmény, a lábánál paloták és templomok épültek. A település neve ekkor Mundraga volt. Fehér Géza feltevése szerint itt volt az előbolgárok kultikus életének központja.

A sziklafalon egy vágtató lovast ábrázoló dombormű található, lába előtt egy megölt oroszlán, mellette egy kutya, felette egy sas. A kompozíció és a motívumok az iráni-perzsa művészettel rokoníthatóak. Az oroszlán a legyőzött ellenséget jelképezi, a lovas kezében levő ivócsésze pedig a fejedelmi rangot. A kopján levő lófarkas hadijelvény és a lovas hajviselete türk szokásokra utalnak.

Kanitz Félix még trák lovasistennek tartotta a reliefet. A dombormű körül töredékes görög felirat látható. Amikor Fehér Géza 1924-ben ásatásokat végzett Madarában, megvizsgálta és kiegészítette a szöveget, amelyből kiderült, hogy a dombormű Krum kánnak (804–814) az emlékműve volt, amelyet testvére és utódja, Kisin kán készíttetett. Későbbi értelmezés szerint a szöveg a 8. század elején íródott és a dombormű Tervel kánt ábrázolja.

A madarai lovastól ösvény vezet azokhoz a kőkori barlangokhoz, amelyet a 13. században remeték laktak.

## [szerkesztés] Forrás

- Bács Gyula: Bulgária. Panoráma útikönyvek, 1972

## [szerkesztés] Külső hivatkozások

- Leírás az UNESCO honlapján
- Magdalina Stancheva: The Madara Horseman
- A görög felirat és bolgár fordítása

A lap eredeti címe "http://hu.wikipedia.org../../../a/_/m/A_madarai_lovas.html"

Kategóriák: Kulturális világörökségi helyszínek | Bulgária világörökségi helyszínei

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Български
- Dansk
- Deutsch
- Français
- Italiano
- Nederlands
- Polski
- Српски / Srpski
- Suomi
- Svenska